
Prezența unor forme instrumentale în mediul vocal sau vocal-instrumental reprezintă 
acelaşi schimb de esență morfologic şi componistic ca ipostaza instrumentală a unor forme 
vocale cum este de pildă aria da capo sau structura ghirlandă sau ciorchină a motetelor în 
muzica simfonică. Aceste schimburi de esenţă, la Mozart, reprezintă un profund act de trăire 
al mesajului şi redarea sa într-un mod adecvat, în virtutea necesităţilor vocale sau vocal- 
instrumentale, fie vorba de scenă, de podium, de orchestră sau de mediul muzicii camerale. 

Dintre aceste schimburi de esență vom analiza, în continuare, condiţionarea reciprocă 
a formelor în componistica scenică mozartiană, subliniind proveniența instrumentală a unor 
momente vocale sau vocal-instrumentale. Vom întrebuința câteva relaţii retorice, cum sunt 
raportul dintre intonaţie-declamație, raportul dintre vocalitate şi instrumentalitate, respectiv, 
relația de dublă determinare a formei exterioare, o dată din punctul de vedere al mesajul 
evidenţiat, iar apoi din acel al mijloacelor de expresie utilizate. 

Prin intonație subînţelegem micro-structurarea componentelor la niveluri intervalice, 
motivice, frastice şi transfrastice în conformitate cu respectarea sau ne-respectarea, 
simplificarea sau supralicitarea prevederilor unor principii de coordonare melodică, ritmică, 


dinamică şi timbrală, în ipostaza stilemelor date. Intonaţia melosului operei mozartiene 


* Lucrare prezentată la simpozionul organizat în cadrul Festivalului internaţional Mozart, ediţia a XIV-a, Cluj- 
Napoca, 2004. 

vizează discursul muzical conceput în stilul belcanto-ului. Dacă în epoca barocului, Schiitz a 
fost cel care a aplicat în rostire nemţească intonaţiile belcanto-ului, în epoca clasicismului, 
Mozart apare pe primul loc, care le utilizează, mai ales în operele sale scenice. La Mozart 
însă, majoritatea textelor au fost scrise chiar în limba italiană, nu ca în cazul lui Schiitz. 
Bineînţeles, şi variantele în limba germană, inclusiv compoziţiile originale concepute în limba 
germană de către Mozart oglindesc similare preocupări în discursurile sale scenice. 

Faţă de intonație în melodie, redarea textului poetic se desfăşoară sub egida 
declamațţiei. 

Prin declamație, înţelegem micro-relaţia ce se constituie între vocale şi consoane 
dezvoltate proporțional în conformitate cu un anumit sens sintactico-morfologic a expresiei 
poetice. Ca şi în intonaţie, există şi aici modalităţi de polarizare atât în procesul creației, cât şi 
în acel al rostirii, al interpretării. Avem în vedere, în procesul creaţiei poetice, ipostaza tipică 
de aplicare a corelaţiilor dintre foneme, silabe, cuvinte, chiar grupuri de cuvinte, potrivit 
momentelor sintagmatice şi paradigmatice ale diferitelor funcţii poetice — lirice, epice sau în 
cazul nostru, dramatice. lar în procesul de redare declamatorie, polarizarea apare în 
condiţionare modului de rostire: în prelungirea şi/sau scurtarea momentelor de vocale în 
accentuare fazelor de consoane, etc. 

În aplicarea de către Mozart, a declamaţiei textului, apare sub egida intonaţiei sale în 
formarea şi dezvoltarea discursului melodic. Aşadar, configurația relației dintre poezie şi 
muzică, mai precis, dintre text şi melodie în componistica mozartiană se caracterizează prin 
acordarea priorităţii semantice celuia din urmă, adică muzicii. Deşi plin de efecte 
plasticizante, bogat în revelarea ideilor cuprinse în programele momentelor pur instrumentale, 
discursul mozartian îşi formulează mesajul într-un mod intrinsec muzical, la care 
componentele textului sau ale gesticii se corelează cu o relativă dependenţă subordonată. 

Corelaţia intonaţiei şi declamaţiei în conceperea discursului melodic bazat pe forme 
instrumentale îşi păstrează polarizarea în direcția intonației, respectiv, în direcția melodiei. 
Cealaltă relaţie, condiționată între vocalitate şi instrumentalitate vizează modul expresiv de 
realizare a intercondiţionărilor dintre text, gestică şi melodie. 

Componenta primă, vocalitatea, vizează mediul omogen al cantabilităţii, faţă de 
componenta a doua, instrumentalitatea, care are la bază aria de semnificaţie şi de manifestare 
a mediului instrumental în solo, în grupuri instrumentale sau în ansamblu. 

Această condiţionare reciprocă are o stilemă tipic mozartiană, potrivit căreia 
instrumentalitatea îşi îmbracă trăsăturile specifice ale vocalităţii — o cantabilitate readusă la 


nivelul şi pretențiilor vocii umane — fiind astfel dominată de polul celălalt al relației. 

În fine, dubla determinare a habitusului poate fi urmărită edificator în cadrul 
exemplificărilor demonstrative. 

Opera scenică mozartiană oferă multe şi bogate exemple legate de vocalizarea 
instrumentalității. 

Amintim, mai întâi, prezenţe de pură instrumentalitate care în context muzical- scenic 
domină structurarea discursului muzical. Înainte de toate, uverturile. Ele devin componente 
organice ale desfăşurării şi transmiterii mesajului muzical. Cele trei ipostaze principale ale 
uverturii de opere mozartiene se caracterizează fie prin realizarea unei secțiuni transversale a 
metaforelor sentimentale prelucrate apoi în actele operei. Ne gândim la uvertura din opera 
Don Giovanni, fie că aduce o anticipare motivică (aproape /eir-motivică) a 
acompaniamentului emoțional, însoțitor valori şi de evenimente ale mesajului, cum ar fi 
uvertura din opera seria Idomeneo, fie în sfârşit, combinarea celor două variante, de pildă, în 
uvertura Siengspiel-ului Răpirea din serai. 

O similară prezenţă instrumentală oferă şi momentele de intermezzo orchestrale dintre 
şi printre sau în cadrul unor scene, cum ar fi uriaşele tablouri dramatice muzicale ale 
furtunilor apocaliptice din Idomeneo. 

Reamintim, de asemenea, prezenţa unor forme tradițional-instrumentale în cadru vocal 
sau vocal-instrumental. De pildă, rondoul în forma ABACABBA din operele Re pastore sau 
Răpirea din serai, şi altele. 

Un moment mai aparte îl constituie aplicarea de către Mozart a formei de sonată într- 
un context scenico-vocal. Terţetul nr. 13 din actul II, scena 6 al operei comice Nunta lui 
Figaro reprezintă o paradigmă în acest sens. 


Ea reprezintă forma unei sonate clasice cu următoarea structură (exemplu 1)": 


* Tată, schematic structura terțetului: 

tema a m. 1-18 

punte m. 19-36, 

după care urmează blocul b 

bl m. 37-45 

b2 m. 46-54 

b3 m. 54-61 (cu juxtapunere) 

tratare m. 31-71 cu juxtapunere 

repriză dinamizată de la m. 71- 

tema a m. 71-92 

m. 84-92 - elemente de dinamizare cu lanţ de modulaţii în direcţia tonalităţii de bază 
punte m. 93-101 (lipsesc primele trei măsuri din echivalentul de la expoziție) 

bloc b 

bl m. 101-109 

b2 m. 110-118 

b3 m. 118-204 (cu juxtapunere, cu elemente de recitativ, ceea ce reprezintă dinamizarea) 
de la m. 205 şi până la sfârşit se reia b2 şi b3, față de expoziţie această repetiție este o noutate 
b3 este lărgit, lărgirea având şi funcţii de codă. 

Expoziţie Tratare Repriză (dinamizată) 


TemaA punte Bloctematic Bl B2 B3 A punte Bl B2 B3 (Coda) 
m. 1-18; 19-36; 37-45; 46-54; 54-61; 61-71; 71-92; 93-101; 101-109;110-118;118-204;205- 


În tratare, orchestra aduce un material nou, care din două în două măsuri, circumscrie 
un pentacord, ceea ce rezultă din tricordul capului de temă A, din expoziţie. 

De asemenea, partida baritonului, folosind structuri bicordice are şi ea legături directe 
cu capul temei A. 

Dar, datorită faptului că este vorba totuşi de un material nou, forma are tangenţe şi cu 
rondoul, deşi este evident, că până la urmă avem de a face cu o formă de sonată. 

Faptul că tratarea este extrem de scurtă şi are mai degrabă funcție de tranziţie între 
expoziţie şi repriză decât aceea a dezvoltării tematice, nefiind până la urmă decât o lungă 
anacruză armonică înspre tonalitate, reprezintă tipic trăsăturile caracteristice ale sfârşitului de 
tratare la Mozart şi Beethoven. Deşi lipseşte în proporţii mai mari tratarea, există totuşi 
sfârşitul ei, care sugerează ipostaza unei forma de sonată fără tratare. 

Aşadar, există o vădită înclinare către transformarea tristroficităţii într-o bistroficitate, 
care însă îşi menţine bogăţia de idei într-o expunere caracteristică tristroficităţii. 

Bunăoară, prima temă şi blocul tematic B sunt corelat organic cu evenimentele 
muzicale ale terţetului. În configurarea fiecăruia, există, pe lângă desfăşurarea lor linear- 


x» 


sintagmatică, şi o permanentă „contrapunctică” verticală paradigmatică. Totuşi, în tema A, 


există o dominație a compartimentului vocal al Contelui: 

lar Blocul B, având componentele 1, 2, 3, se structurează potrivit esenței 
compartimentelor feminine Contesa şi Susana. Ele reprezintă un tot unitar față de prima temă, 
cu care contrastează, şi din ultima componentă a blocului va fi construită inclusiv coda 
(precum am putut vedea din schema de mai sus). 

Aceste corelări pot fi urmărite şi la nivelul desfăşurării dialogului Contesa-Contele, la 
care „din spate” se adaugă revelator apariţia ascunsă Susanei. Până la repriză, structura 
expune tensiunea gradantă generată a geloziei contelui, pe de o parte, şi, pe de alta, a 
intensificării fricii contesei, pentru a nu fi găsit în cameră pajul (noi, publicul, ştim că nu pajul 
ci tocmai Susana se află în cameră). Pretenţiile contelui de a se arăta Susana în persoană, frica 
contesei că nu ea este înăuntru, ocupă întreaga expoziţie şi scurta tratare. 

În repriză, ne-am aştepta la rezolvarea şi echilibrarea formei prin atenuarea şi 
echilibrarea conflictelor din expoziţie şi tratare. Tratarea este însă foarte scurtă, iar repriza 
aduce, în loc de echilibru, un val nou al tensiunilor, replicile contelui devenind şi mai 
amenințătoare. El insistă, dacă Susana, care-şi probează rochiţa de mireasă, nu se poate 
prezenta, cel puţin să-i audă vocea. Disperarea contesei creşte din ce în ce mai mult 
implorându-l pe conte până la urmă să nu facă scandal. Iar vocea plină de frică a Susanei, din 
sfârşitul terțetului: vom avea un scandal de toată regula — nu creează câtuşi de puţin 
echilibrarea conflictului şi o împăcare liniştitoare. Mult dincolo de limitele acestui terțet, încă 
trecând intriga şi acţiunea peste numeroase peripeții, se va ajunge doar în final la un 
deznodământ comic iertător şi liniştitor. 

Dar, să vizionăm mai întâi mica scenă oferindu-vă în acelaşi timp şi partitura. Reţinem 
că avem o interpretare de referință: regia Jean-Pierre Ponelle, Wiener Philharmoniker, dirijor 
Karl Böhm, solişti Hermann Prey, Mirella Freni, Dietrich-Fischer Dieskauz, Kiri te Kanawa. 

Vă invităm să urmăriți transformarea printr-o vocalitate tipic mozartiană a fiecărei 
teme a sonatei prin care rolurile se titrează într-un intrinsec muzical, iar dialogurile se 
formează după o paralelă eminamente muzicală ale unor straturi metaforice de supărare sau de 
frică, sentimente atât de proprii mesajului evidențiat”. 

În final, doar câteva cuvinte pentru reexaminarea utilității conceptelor aplicate în 
analiză. 


Am putut observa în textul italian şi în melodia mozartiană vocalitatea intonaţiei. 


55 Menţionăm că ipostaza originală a prezentului studiu a apărut sub forma unei expuneri prezentată în Sesiunea 
ştiinţifică a Festivalului Mozart Cluj-Napoca, organizat de către Societatea Română Mozart în 6 dec. 2004 şi 
urmată de audierea de pe CD a fragmentului menţionat din opera Nunta lui Figaro de Mozart, cu distribuţia mai 
sus amintită. 

În al doilea rând, dominaţia vocalităţii intonaţionale asupra instrumentalității 
declamatorii, dovedind astfel viabilitatea analizelor inclusiv la nivelul componentelor 
relațiilor. Bunăoară, declamaţia se corelează cu intonaţia, precum instrumentalitatea cu 
vocalitatea, precum şi formele lor reciproce: instrumentalitatea declamatorie, respectiv 
vocalitatea intonațională. 

În fine, structurarea lăuntrică a tensiunii gradate până la capăt, continuitatea gesticii şi 
a jocului scenic într-un proces evolutiv ascendent, corelat cu discursul muzical, ne conving 
asupra transformării sonatei tristrofice într-o formă de sonată vocală cvasi-bistrofică. Dacă 
deci, melodia domină gestica şi cuvântul, sinteza scenică domină forma, modificând-o în 


conformitate cu reacţia de lanț a scenelor şi actelor operei evidenţiate. 

